钦定古今图书集成/历象汇编/岁功典/第088卷 > 《礼记》 > 郊特牲
## 钦定古今图书集成/历象汇编/岁功典/第088卷 > 《礼记》 > 郊特牲

郊之祭也，迎长日之至也。

〈陈注〉至，犹到也。冬至日短，极而渐舒，故云“迎长日之至。”〈大全〉方氏曰：“日为阳，夜为阴，故阳生则日浸长而

夜短阴生，则夜浸长而日短。郊之祭在建子之月，而阳生于子，故曰“迎长日之至也。” 至，犹来也，与《月令》仲夏“日长至” 异矣，故言“迎” 焉。祭天必迎长日之至者，当是时，阳始事矣，天以始事为功也。《周官》以冬日至致天神，盖谓是矣。